cyanic-selkie/wikianc huggingface dataset:
Igors Neto
PSRS futbola izlasi pārstāvējis no 1952. līdz 1965. gadam, kopumā 54 mačos gūstot 4 vārtus. Ar izlasi uzvarējis 1960. gada Eiropas čempionātā, kā arī izcīnījis zelta medaļu 1956. gada vasaras olimpiskajās spēlēs. Piedalījies arī 1958. un 1962. gada FIFA Pasaules kausā.
Pēc spēlētāja karjeras beigām kļuvis par treneri. Vadījis komandas Kiprā, PSRS un Grieķijā. No 1970. līdz 1971. gadam bijis Irānas futbola izlases galvenais treneris.
Sasniegumi
Spartak Moscow
Marks Railenss
No 1995. līdz 2005. gadam bija Šekspīra teātra Londonā mākslinieciskais vadītājs. Trīs reizes saņēmis Tony balvu. Pazīstams ar lomām tādās filmās kā Prospero's Books (1991), Angels and Insects (1995), Institute Benjamenta (1996) un Intimacy (2001). Par lomu TV filmā The Government Inspector (2005) ieguva BAFTA televīzijas balvu.
Par Rūdolfa Ābela lomu filmā "Spiegu tilts" (2015) saņēmis Amerikas Kinoakadēmijas balvu kā labākais otrā plāna aktieris, kā arī BAFTA kino balvu.
Spēlmaņu nakts 2021/2022
Spēlmaņu nakts 2021/2022 balvu pasniegšana ceremonija norisinājās, Dailes teātrī. Ceremonijas laikā tika apbalvotas 2021./2022. gada teātra sezonas izrādes un to veidotāji, kā arī pasniegtas balvas par mūža ieguldījumu teātra mākslā un skatītāju simpātijas balvas. Balvas tika pasniegtas 14 kategorijās.
Žūrija
Žūrijas komisijas sastāvā ir teātra kritiķe un zinātniece, žūrijas komisijas priekšsēdētāja Edīte Tišheizere, teātra zinātniece, žūrijas komisijas priekšsēdētājas vietniece Līga Ulberte, teātra kritiķe un “Latvijas Televīzijas” kultūras žurnāliste Henrieta Verhoustinska, teātra kritiķe un zinātniece Zane Radzobe, teātra kritiķis Toms Čevers, kultūras žurnāliste Marina Nasardinova, aktrise Dace Bonāte.
Laureāti un nominācijas
Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti treknrakstā.
Skatītāju simpātiju balva
Latvijas sabiedriskais medijs sadarbībā ar Latvijas Teātra darbinieku savienību un Latvijas teātriem aicināja piedalīties "Spēlmaņu nakts" skatītāju simpātijas balsojumā un izdarīt savu izvēli par 2021./2022. gada sezonas labāko izrādi, aktieri un aktrisi portālā Lsm.lv.
Skatītāju simpātijas balvas pretendenti ir “Spēlmaņu nakts” balvai kategorijās “Gada aktrise” un “Gada aktieris” nominētie mākslinieki, savukārt par skatītāju simpātijas balvu gada izrādei sacenšas visas 15 izrādes, kas nominētas kategorijās “Gada lielās formas izrāde”, “Gada mazās formas izrāde” un “Gada izrāde bērniem un/vai pusaudžiem”.
Stuķi (Liepas pagasts)
Stuķi ir ciems Cēsu novada Liepas pagastā. Atrodas pagasta centrālajā daļā.
Apdzīvotā vieta atrodas pie autoceļu V323 un V332 krustojuma.
Gustavs Lukstiņš
Gustavs Morics Lukstiņš (1894—1987) bija latviešu pedagogs, latīņu un grieķu valodas skolotājs, tulkotājs. Jelgavas Hercoga Pētera ģimnāzijas direktors (1936—1940), Latvijas Universitātes privātdocents (1938). Viens no 1944. gada 17. marta Latvijas Centrālās padomes memoranda parakstītājiem.
Dzīves gājums
Dzimis 1894. gada 7. oktobrī Mālpils pagastā Ķikutu skolā skolotāja Ādama Lukstiņa ģimenē. Mācījās Ķikutu pamatskolā, Rīgas Aleksandra zēnu ģimnāzijā (beidza 1914. gadā), studēja Pēterpils Universitātes Vēstures un filoloģijas fakultātē (1914—1917). Strādāja par skolotāju Iecavas pagasta skolā (1917—1919), Bauskas pilsētas reālģimnāzijā (1919—1921) un Rīgas Jūrmalas pilsētas ģimnāzijā (1921—1936), līdztekus studēja Latvijas Universitātes Filoloģijas un filozofijas fakultātes vēstures nodaļā (1922—1926). 1937. gadā iesniedza disertācijas darbu pro venia legendi «Romula un Rema problēma». 1938. gadā viņu apstiprināja par privātdocentu LU Filoloģijas un filozofijas fakultātes senās vēstures katedrā, nodarbojās ar antīko tekstu tulkošanu latviešu valodā. Bija Jelgavas “Hercoga Pētera” ģimnāzijas direktors (1936—1940). 1940. gada 30. augustā bijis spiests aiziet no Jelgavas ģimnāzijas direktora amata.
Vācu okupācijas laikā strādāja Latvijas Vēstures institūta Vēstures krātuvē. 1943. gadā aizstāvēja doktora grādu vēsturē.
Otrās padomju okupācijas laikā strādāja Latvijas Valsts universitātē Vēstures un filozofijas fakultātē, mācīja Latvijas un Senās Romas vēsturi. 1948. gadā atbrīvots no darba.
Miris 1987. gada 3. jūlijā Rīgā.
Apmetnes tīkls
Apmetnes tīkls (CAN) ir datortīkls, kuru veido lokālo tīklu (LAN) starpsavienojums ierobežotā teritorijā. Tīkla iekārtas (slēdži, maršrutētāji) un pārraides līdzekļi (optiskā šķiedra, varš, Cat5 kabeļi u.c.) gandrīz pilnībā pieder kampusa nomniekam/īpašniekam: uzņēmums, universitāte, valdība utt. Apmetnes tīkls ir lielāks nekā lokālais tīkls, bet mazāks par metropoles teritoriju tīklu (MAN) vai platā tīkla tīklu (WAN).
Universitātes apmetnes tīkls
Pirmie piemēri ir Stenfordas Universitātes tīkls Stenfordas Universitātē, projekts Athena un Andrew projekts Carnegie Mellon Universitātē.
Teritorijas diapazons
CAN diapazons ir no 1 km līdz 5 km. Ja divām ēkām ir viens domēns un viņi ir saistīti vienā tīkla, tad tas skaitīsies tikai ka CAN. Lai gan CAN pārsvarā tiek izmantots korporatīvajām pilsētiņām, datu pārraides kanālam būs liels ātrums.
Punkales
Punkales ir ciems Valkas novada Vijciema pagastā. Atrodas pagasta dienvidrietumos 9,6 km no pagasta centra Vijciema, 32,3 km no novada centra Valkas un 149,9 km no Rīgas.
Apdzīvotā vieta atrodas nomaļus no valsts autoceļiem, Vijas upes labajā krastā.
Veronikova
Veronikova ir ciems Riebiņu pagastā, Riebiņu novadā. Atrodas 215 km attālumā no Rīgas.
Ciema apkārtnē atrodas Riebiņu zirgaudzētava.
Reddit
Reddit, stilizēts kā reddit, ir sociālais tīkls un ziņu vietne, kurā reģistrēti lietotāji var iesniegt saturu, piemēram, rakstu vai saiti, tad citi reģistrētie lietotāji var atzīmēt iesniegumus kā labus (uz augšu) vai sliktus (uz leju). Jo vairāk lietotāju ir atzīmējuši iesniegumu uz augšu, jo lielākam skaitam lietotāju šis iesniegums tiek parādīs.
Horbateha
Horbateha (hy, ) ir ciems Armēnijas Vajocdzoras marzē. Atrodas Artabunas upes krastā reģiona ziemeļu daļā netālu no Smbataberdas cietokšņa un Cahackaras viduslaiku klostera. Attālums līdz reģiona galvaspilsētai Jehegnadzorai ir 15 kilometri.
Apskates vietas
Horbatehā saglabājušies 1692. gada Svēto Erceņģeļu baznīca un 13-14. gadsimtu hačkari (akmeņi ar krustiem). Netālu no ciema atrodas geizers.
Iedzīvotāji
Pēc 2011. gada tautskaites datiem Horbatehā bija 242 iedzīvotāji, pārsvarā etniskie armēņi.
Lauris Aleksejevs
Lauris Aleksejevs (dzimis 1976. gadā) ir Latvijas pavārs un uzņēmējs. Viņš ir restorāna “36. līnija” šefpavārs un līdzīpašnieks, kā arī televīzijā ir vadījis vairākus pavārraidījumus, piemēram, “Glābējkomanda Cepums” (kopā ar Endiju Bērziņu) un “Čiks un gatavs”, kā arī viesojies citos raidījumos kā viespavārs.
Lauris Aleksejevs ir mācījies Emīla Dārziņa mūzikas skolā kordiriģēšanu. Prot spēlēt ģitāru un klavieres. Precējies ar pedagoģi Agnesi; ir divi bērni — dēls un meita. 2005. gadā kā partijas “Jūrmala – Mūsu mājas” kandidāts startējis Jūrmalas domes vēlēšanās. 2017. gadā Lauris Aleksejevs saņēma Goda jūrmalnieka titulu (vēl šo titulu šajā pašā gadā saņēma pludmales volejbolists un treneris Genādijs Samoilovs). 2021. gadā piedalījās televīzijas šovā “Balss maskā”, kur slēpās zem ciklopa maskas.
Reddit
Iesniegumi tiek dalīti interešu jomās kuras sauc par "subredditiem". Katrs subreddits ir par kādu konkrētu tēmu, piemēram /r/news ir subredits, kurā lietotāji tiek mudināti iesniegt tikai ziņu rakstus. Katram lietotājam ir sava sākumlapa, kurā tiek parādīti citu lietotāju iesniegumi, balstoties uz šī lietotāja interesēm.
Mlada Boleslavas apriņķis
Mlada Boleslavas apriņķis ir Čehijas Centrālčehijas apgabala administratīvā iedalījuma vienība. Robežojas ar Centrālčehijas apgabala Nimburkas apriņķi dienvidos, Prāgas Austrumu apriņķi dienvidrietumos un Melnīkas apriņķi rietumos, Liberecas apgabala Česka Līpas apriņķi ziemeļrietumos, Liberecas apriņķi ziemeļos un Semilu apriņķi ziemeļaustrumos, kā arī Hradeckrālovas apgabala Jičīnas apriņķi austrumos.
Janko Tipsarevičs
Janko Tipsarevičs (sr, Janko Tipsarević; dzimis ) ir bijušais serbu tenisists. Profesionāļa karjeru uzsāka 2002. gadā. To beidza 2019. gada augustā. J. Tipsareviča labākais sasniegums ATP tūres vienspēļu rangā bija sasniegtā 8. vieta, dubultspēlēs — 46. vieta. Serbs kļuva par 117. spēlētāju, kas iekļuvis ranga pirmajā desmitniekā. Viņa treneris bija Dirks Hordofs (Dirk Hordorff).
Karjerā J. Tipsarevičs ir uzvarējis četros ATP vienspēļu turnīros, bet lielāko panākumu Grand Slam sacensībās viņš sasniedza 2011. gada ASV atklātajā čempionātā, kurā sasniedza ceturtdaļfinālu. 2001. gadā guva uzvaru Austrālijas atklātā čempionāta junioru sacensībās.
Tors: Tumsas karaļvalsts
"Tors: Tumsas karaļvalsts" (en) ir 2013. gada ASV supervaroņu filma, kuras režisors ir Elens Teilors. Filma ir balstīta uz Marvel Comics tāda paša nosaukuma tēlu. Filma ir turpinājums 2011. gada filmai "Tors".
Galvenās lomas filmā atveido Kriss Hemsvorts, Natālija Portmane, Toms Hidlstons, Entonijs Hopkinss, Stellans Skašgords, Idriss Elba, Kristofers Eklstons, Adevale Akinoje-Agbaje, Keta Denningsa, Rejs Stīvensons, Zekerijs Levi, Tadanobu Asano, Džeimija Aleksandra un Rīna Ruso. Filmas pirmizrāde notika Londonā.
AIST № 1
AIST № 1 (АИСТ № 1) ir Krievijas eksperimentāls pavadonis. Tas Samaras valsts aerokosmiskās universitātes vajadzībām orbītā palaists 2013. gada decembrī. Paredzēts izglītojošiem, zinātniski tehniskiem un eksperimentāliem mērķiem.
Pavadoņa galvenais uzdevums bija izmēģināt jaunas konstrukcijas mikropavadoņu nehermētisku platformu, kura izstrādāta CSKB-Progress. Pavadoņa masa ir 39 kg, izmēri: 50 × 30 × 40 cm. Tam saules baterijas izgatavotas no gallija arsenīda.
AIST № 1 eksperimentu iekārtas:
Lidojuma gaita
AIST № 1 tika palaists 12:30 UTC ar nesējraķeti Sojuz-2.1v/Volga no Pļeseckas kosmodroma. Tas bija pirmais Sojuz-2.1v modifikācijas starts. Kopā ar AIST № 1 palaistas divi pasīvie pavadoņi Kosmos-2492, Kosmos-2493 (radaru kalibrēšanas sfēras). No augšējās pakāpes AIST № 1 atdalījās 14:10 UTC.
Juris Bebris
Dzīvesgājums
Dzimis 1859. gada 6. aprīlī Cesvaines pagasta "Ludzēs" pareizticībā pārgājuša lauksaimnieka ģimenē. Mācījās Kārzdabas pareizticīgo draudzes skolā, kuru beidza 1873. gadā un apguva skolotāja amatu Baltijas skolotāju seminārā Rīgā (1876-1881). 1880. gada II Vispārējos latviešu dziesmu svētkos Bebru Jura vadītais Baltijas Skolotāju semināra vīru koris ieguva godalgu. Strādāja par Rucavas pagastskolas skolotāju (1881-1888), šajā laikā viņu iespaidojusi Rucavas mācītāja Kārļa Rīmšneidera personība. Vēlāk bija Palangas elementārskolas pārzinis (1888-1903) un Liepājas elementārskolas pārzinis (1903-1915). Palangā apprecējās ar tulkotāju Natāliju Riekstiņu (pseidonīms Bideru Natālija), viņiem piedzima pieci bērni.
Ģirlicis
Ģirlicis (Serinus serinus) ir neliela auguma žubīšu dzimtas (Fringillidae) dziedātājputns, kas sastopams Eiropā, Āzijas rietumos un Ziemeļāfrikā. Ģeogrāfisko variāciju nav.
Juris Bebris
Dzīvesgājums
Pēc Pirmā pasaules kara sākuma J. Bebris devās bēgļu gaitās uz Tērbatu, pēc Brestļitovskas miera līguma noslēgšanas 1918. gadā atgriezās Liepājā, bija laikraksta "Kurzemes Vārds" un žurnāla "Jaunatnes Domas" redaktors (1919), Liepājas Latviešu biedrības priekšnieks (1919-1920). Latvijas Tautas padomes loceklis. Rakstīja par bērnu audzināšanu laikrakstos "Liepājas Atbalss", "Latvija", "Kurzemes Vārds", "Latvietis", "Latvijas Vēstnesis", žurnālos "Austrums", "Izglītības Ministrijas Mēnešraksts" un citur. Strādāja par Rīgas apriņķa tautskolu inspektoru (1920-1926), dzīvoja un strādāja Rīgā (1926-1933), vēlāk Asaros Rīgas Jūrmalā rakstīja atmiņu grāmatas.
Ģirlicis
Izplatība
Ģirlicis ligzdo Rietumeiropā, Centrāleiropā, Austrumeiropas rietumu daļā un Vidusjūras reģionā, Ziemeļāfriku ieskaitot. Virzienā uz ziemeļiem areāls sasniedz Zviedrijas dienvidus un Igauniju, austrumu virzienā Krievijas rietumus, Baltkrieviju, Turciju un Gruzijas centrālo daļu. Areāla rietumu un dienvidu populācijas ir nometnieki, pārējās galvenokārt gājputni, reizēm ziemo ligzdošanas areālā.
Ziemo Eiropas rietumos un dienvidos, Ziemeļāfrikā, Turcijā, vietām Izraēlā un Irākas ziemeļos. Pēdējos 100 gados ligzdošanas areāls ievērojami paplašinājies ziemeļu un austrumu virzienā un lēnām turpina paplašināties joprojām. Reizēm ieklejo Islandē, Īrijā, Norvēģijā un Irānā.
Juris Bebris
Dzīvesgājums
Miris 1951. gada 2. februārī Asaros, Jūrmalā. Apbedīts Asaru kapos.
Ģirlicis
Latvijā
Ģirlicis Latvijā ir izplatīts nevienmērīgi — vietām parasts ligzdotājs, vietām nav sastopams nemaz. Ligzdošanas laikā regulāri novērojams piejūras pilsētās un ciemos, bieži Rīgas nomalēs, vietām arī iekšzemē. Pavasarī diezgan parasts ceļošanas laikā Kolkasragā, kā arī rietumu piekrastē rudenī, kad migrācijas maksimuma laikā septembrī — oktobrī ģirliča balsi var dzirdēt gandrīz ikdienas. Bijuši trīs novērojumi ziemas mēnešos.
Izskats
Ģirlicis ir neliels, kompakts dziedātājputns ar īsu knābi, noapaļotiem spārniem un šķeltu asti. Ķermeņa garums 11—12 cm, spārnu plētums 20—23 cm, svars 8,5—14 g.
Apspalvojums abiem dzimumiem kopumā zaļi dzeltens, lai gan raksturīgs dzimumu dimorfisms: mugura (plecu daļa) zaļpelēka ar tumšākām, brūnpelēkām svītrām, muguras lejas daļa dzeltena, vēders gaiši dzeltens vai balts. Tēviņam koši dzeltena piere, pakakle, krūtis, gredzenveida apkakle un uzacis.
Mātīte kopumā tumšāka, brūnāka, ar izteiktāku svītrojumu un blāvāk dzeltena. Aste abiem dzimumiem tumši brūnpelēka, spārni brūnpelēki bez baltām pazīmēm, lidspalvām gaišas maliņas. Kājas un acis tumši brūnas. Jaunajiem putniem muguras lejasdaļa nav dzeltena kā pieaugušajiem.
Uzvedība
Ģirlicis mājo zemienēs un zemu kalnu mežotajos pakalnos. Uzturas priežu mežos, kas jaukti ar kadiķiem, ciedriem, balteglēm, cipresēm un tūjām. Bieži sastopams arī olīvu un citrusu birzīs, augļu koku dārzos, vīnogulāju tīrumos, atklātās lauksaimniecības zemēs ar dzīvžogiem un krūmu joslām, pilsētu parkos un ceļmalu stādījumos.
Ģirlicis ir kustīgs, enerģisks putniņš, kurš ik pa brīdim pārlaižas no zara uz zaru. Lidojums viļņveidīgs. Ziemas periodā veido lielus barus (arī ar citu sugu sēklēdāju putniem), kas kopīgi barojas.
Barība
Ģirlicis galvenokārt barojas ar sēklām, pumpuriem, asniem un ziediem, retāk ar sīkiem bezmugurkaulniekiem. Barību meklē uz augiem un uz zemes, kokos un krūmos galvenokārt pavasarī.
Ligzdošana
Ligzdošanas sezona ilgst no februāra līdz augusta sākumam. Ligzda atrodas vai nu koku un krūmu lapotnes vainaga ārējos zaros, vai cieši blakus stumbram, apmēram 2—9 m augstumā. Tā ir neliela, kompakta platforma, vīta no smalkiem zariņiem, mizas stērbelītēm, saknītēm, zāles, sunām, ķērpjiem, dzīvnieku vilnas, spalvām un augu pūkām.
Sezonā var būt divi perējumi. Dējumā ir 2—5 gaiši zilas vai gaiši zaļas olas ar tumši brūniem vai violetiem raibumiņiem. Inkubācijas periods ilgst 11—13 dienas, perē tikai mātīte. Par mazuļiem rūpējas abi vecāki. Jaunie putni izlido 12—14 dienu vecumā.
Karalienes Elizabetes salas
Karalienes Elizabetes salas (en) ir Kanādai piederoša mazapdzīvotu salu grupa Kanādas Arktiskajā arhipelāgā. Administratīvi pieder Nunavutas teritorijas Kikiktālukas reģionam un Ziemeļrietumu Teritoriju Inuvikas reģionam. Salās ir ap 14 % no pasaules ledājiem ārpus Antarktīdas un Grenlandes. Vienīgās pastāvīgi apdzīvotās vietas ir Rezolūta, Grisfjorda un Alerta, kā arī vairākas polārstacijas. Līdz 1953. gadam bija zināmas kā Perija salas vai Perija arhipelāgs; pārdēvētas par godu Elizabetes II kronēšanai.
Bārle-Nasava
Bārle-Nasava (nl) ir pilsēta un pašvaldība Nīderlandes dienvidos, Ziemeļbrabantes provincē. 2019. gadā pilsētā dzīvoja 6847 iedzīvotāji.
Ģeogrāfija
Pilsētā atrodas sarežģīta robeža ar Beļģijas komūnu Bārli-Hertogu. Bārle-Hertoga sastāv no 26 atsevišķiem zemes gabaliem. 22 no 26 zemes gabaliem atrodas Nīderlandes teritorijā, veidojot anklāvus. Savukārt lielākajā Beļģijas anklāvā atrodas seši 6 Nīderlandes anklāvi, kā arī viens atrodas otrajā lielākajā Beļģijas anklāvā.
Robežu sarežģītība ir saistīta ar daudziem viduslaiku līgumiem, kā arī zemes apmaiņu un pārdošanu starp Bredas lordiem un Brabantes hercogiem. Galīgās robežas tika precizētas un ratificētas ar Māstrihtas līgumu 1843. gadā.
Verpeļi
Verpeļi ir ciems Salnavas pagastā, Kārsavas novadā. Atrodas 282 km attālumā no Rīgas.
Veršanci
Veršanci ir ciems Pildas pagastā, Ludzas novadā. Atrodas 294 km attālumā no Rīgas.
Literatūre
Literatūre ir Latvijas televīzijā rādīts Vides filmu studijas veidots dokumentāls seriāls par latviešu rakstniekiem.
Tapšana
Seriālu veido režisors Uģis Olte, tā vadītāji ir Marta Selecka un Gustavs Terzens. Katrā sērijā piedalās kāds mūsdienu latviešu rakstnieks, kas iepazīstina gan ar saviem darbiem, gan ar kādu pagātnes latviešu rakstnieku. 2019. gada sākumā Latvijas televīzijas pirmajā kanālā tika rādīta 1. sezona, 2020. gada sākumā — otrā sezona, 2021. gadā — 3. sezona un 2022. gadā — 4. sezona.
Triestes līcis
Triestes līcis (it, sl, hr) ir līcis Adrijas jūras galējos ziemeļos, daļa no Venēcijas līča. Atrodas triju valstu — Itālijas, Slovēnijas un Horvātijas — teritorijā. Uz dienvidiem no līča — Istras pussala. Lielākās pilsētas līča krastos — Trieste, Kopera, Pirana. Triestes līča daļu pie Piranas sauc par Piranas līci.
Oskars De Koks
Oskars De Koks (fr; dzimis, miršanas datums nav zināms) bija beļģu airētājs, olimpiskās sudraba medaļas ieguvējs 1900. gada vasaras olimpiskajās spēlēs.
De Bišops 1900. gada Parīzes olimpiskajās spēlēs startēja airēšanas astoņnieku sacensībās. Viņš bija viens no Beļģijas airētāju komandas Royal Club Nautique de Gand pārstāvjiem. Komanda šajā sacensībā izcīnīja sudraba medaļu.
Viņš divas reizes (1900—1901) ir izcīnījis arī Eiropas čempiona titulu airēšanā, astoņnieku sacensībās.
Čodarānu upe
Čodarānu upe (arī Čodorānu upe, Franopoles upe) ir Ludzas kreisā krasta pieteka Ludzas novadā.
Iztece no dzirnavezera uz ziemeļiem no Miltukolniem. Tek ziemeļaustrumu virzienā. Lielākās pietekas - Rūbežneica, Silagaiļu upīte. Ietek Ludzā augšpus Dubrovkas. Upi šķērso valsts autoceļi V506 (Malzūbi – Istalsna – Perekļi), V507 (Seļekova – Degļova – Goliševa, divreiz). Tās krastos atrodas Mazā Medišova, Popovščina. Lejtecē veido dabas lieguma Kreiču purvs robežu.
Strasbūras "Racing"
Strasbūras "Racing" jeb Racing Club de Strasbourg Alsace ir 1906. gadā dibināts Francijas futbola klubs. Šobrīd spēlē Francijas futbola 1. līgā. Viens no sešiem Francijas klubiem, kas ir kaut reizi ieguvuši katru no trim svarīgākajiem valsts futbola tituliem. "Racing" ir 1979. gada Francijas čempioni, trīskārtēji kausa ieguvēji (1951, 1966, 2001) un trīskārtēji līgas kausa ieguvēji (1997, 2005, 2019).
No 1946. līdz 1955. gadam ar pārtraukumu klubā spēlēja un vēlāk arī trenēja Latvijas izlases uzbrucējs Aleksandrs Vanags. No 1948. līdz 1950. gadam arī vārtsargs Jānis Bebris.
Sastāvs
Sastāvs atjaunots .
Cirma
Cirma ir dzelzceļa stacija Lendžu pagastā, līnijā Rēzekne II—Zilupe, starp Taudejāņu un Ludzas stacijām.
Vēsture
Sarkanu pieturas punkts atvērts 1926. gadā. 1934. gadā tas tiek pārdēvēts par Cirmu. 1969. gada sākumā Rēzeknes sakaru un signalizācijas distances ekspluatācijas darbinieku brigāde veica elektriskās centralizācijas iekārtošanu Cirmas stacijā.
1995. gada 27. novembrī vilcienā Rīga—Zilupe Cirmas stacijā tiek apzagta kāda studente. Par nozieguma izdarīšanu tika aizturēts Jūras spēku obligātā dienesta kareivis Viktors P.
Pēc A/S "Pasažieru vilciens" apkopotās informācijas par 2019. gadu, Cirmas pieturas punktā tika apkalpoti 987 pasažieri, kas vidēji ir 2,7 pasažieri dienā.
Konstantīns Gavrilovs
Konstantīns Gavrilovs (ru; dzimis, miris ) bija krievu šaha problēmists.
Šaha kompozīcija
Gavrilovs bija stratēģiskā divvilča pamatlicējs Krievijā, vairāku rakstu par šaha kompozīcijas teoriju un estētiku autors. No 1897. gada viņš publicējis vairāk nekā 1000 uzdevumus, galvenokārt divvilčus. No tiem apmēram 120 ieguvuši atzinības sastādīšanas konkursos.
Piemērs
Uzdevuma risinājums:
Pelūdes
Pelūdes ( vai Hypochaeris) ir augu ģints kurvjziežu dzimtā. Tiek lēsts, ka ģintī ir 50 —100 sugu, no kurām lielākā daļa ir sastopamas Dienvidamerikā, bet dažas ir atrodamas arī Eirāzijā un Ziemeļāfrikā.
Latvijā ir sastopama viena suga — sakņu pelūde (Hypochoeris radicata).
Sugas
Royal Botanic Gardens ir akceptētas šādas pelūdu sugas:
PocketBook
PocketBook ir pasaulē 4. lielākais augstākas kategorijas grāmatdatoru, kuros izmantota e-tintes tehnoloģija (elektroniskais „papīrs”), kā arī multivides grāmatdatoru un operētājsistēmas Android planšetdatoru ražotājs.
Uzņēmums dibināts 2007. gadā. Tā galvenais birojs atrodas Lugāno (Šveice).
Izstrāde un ražošana
Ierīces tiek samontētas Foxconn, Wisky, Yitoa un citās rūpnīcās.
Tirdzniecības ģeogrāfija
Uzņēmuma izstrādājumi tiek tirgoti 30 pasaules valstīs — visā Eiropā un NVS valstīs. 2012. gadā uzņēmums PocketBook uzsāka darbību jaunos tirgos, piemēram, Latvijā, Lietuvā, Polijā, Rumānijā, Ungārijā un Slovākijā. Līdz 2012. gada decembrim uzņēmums ir pārdevis 1 500 000 PocketBook ierīču.
Sanšainkosta
Sanšainkosta (en) ir daļēji urbanizēts piekrastes reģions Austrālijā, Kvīnslendas štatā, aptuveni 100 km no Brisbenas. Sanšainkostā dzīvo 333 436 iedzīvotāji un tā ir devītā apdzīvotākā urbānā teritorija valstī un trešā apdzīvotākā urbānā teritorija Kvīnslendā aiz Brisbenas un Goldkostas.
Sanšainkostas nosaukums 1967. gadā piešķirts teritorijai, kas aptvēra trīs pašvaldības — Landsboro, Maruči un Nusas grāfisti. 2008. gadā šīs pašvaldības apvienotas vienā — Sanšainkostas reģiona pašvaldībā, no kuras 2014. gadā atkal atdalīta Nusas grāfiste. Sanšainkostas nosaukums attiecas uz abām pašvaldībām: Sanšainkostas reģionu (izņemot Braibi salu) un Nusas grāfisti.
Moriss Denī
Moriss Denī (dzimis, miris ) bija franču gleznotājs un rakstnieks, simbolisma pārstāvis un viens no ievērojamākajiem nabistiem. Denī darbiem ir raksturīgas blāvas krāsas, vienkāršas figūras un vieglas līnijas. Viņa mākslas teorētiskajiem priekšstatiem, gleznošanas manierei bija liela loma tālāko mākslas virzienu — kubisma, fovisma un abstrakcionisma izveidošanā.
Markoss Ljorente
Markoss Ljorente Moreno (es; dzimis ) ir Spānijas futbolists, pussargs, Spānijas futbola izlases dalībnieks. Kopš 2019. gada spēlē Madrides "Atletico" sastāvā.
Sasniegumi
Real Madrid
Denī
Denī (fr) var būt:
Portugāles Eleonora
Portugāles Eleonora Helēna (de, pt; dzimusi, mirusi ) bija Portugāles karaļa Duartes I meita un kā Svētās Romas imperatora Frīdriha III sieva Svētās Romas imperatore no 1452. gada 16. martam līdz savai nāvei 1467. gada 3. septembrī.
Rūbežneica (Čodarānu upes pieteka)
Rūbežneica ir Čodarānu upes pieteka Ludzas novadā.
Iztece uz rietumiem no Iudriem. Augštecē tek dienvidu-dienvidaustrumu virzienā, sasniedzot Veserovu, pagriežas uz austrumiem-dienvidaustrumiem. Starp Čodarāniem un Miltukolniem ietek dzirnavezerā, no kura savukārt iztek Čodarānu upe, tāpēc Rūbežneicu varētu uzskatīt par Čodarānu upes augšteci. Upi šķērso valsts autoceļi P49 (Kārsava — Ludza — Ezernieki) un V507 (Seļekova – Degļova – Goliševa). Tās krastos atrodas Bolūžova, Pūdukolni, Veserova, Rūbežnīki, Skradeļi.
Veselovka
Veselovka ir ciems Stoļerovas pagastā, Rēzeknes novadā. Atrodas 259 km attālumā no Rīgas.
Daiders
Daiders (sieviešu dzimtē Daidere) ir latviešu cilmes uzvārds. Cilvēki ar šo uzvārdu:
Džozefīne Beikere
Džozefīne Beikere (en), īstajā vārdā Frīda Džozefīne Makdonalda (en; dzimusi, mirusi ), bija amerikāņu izcelsmes dejotāja, dziedātāja un aktrise. Vislielākos panākumus guvusi Eiropā.
1975. gada 8. aprīlī Parīzē notika Džozefīnes Beikeres retrospektīva izrāde, atzīmējot 50 gadus šovbiznesā, bet pēc četrām dienām viņa mira. Izvadīta ar militāru godu. Apglabāta Montekarlo.
Viņa ir pirmā tumšādainā sieviete, kurai izveidots piemineklis (kenotafs) Parīzes Panteonā. To atklāja 2021. gada 30. novembrī
Alfrēds Krauklis
Alfrēds Krauklis (dzimis, miris vai  Rīgā) bija latviešu basketbolists un treneris, viens no Latvijas basketbola izlases līderiem 1930. gados, 1939. gada Eiropas čempionāta sudraba medaļas ieguvējs. Pēc spēlētāja karjeras beigām kļuva par izcilu treneri un sporta organizatoru.
Spēlētāja karjera
A. Krauklis Latvijas basketbola izlases sastāvā aizvadījis 28 spēles, kļūdams arī par 1939. gada Eiropas čempionāta (Kauņā, Lietuvā) sudraba medaļas ieguvēju. Bijis izlases kapteinis. Pēc Otrā pasaules kara spēlēja Latvijas PSR izlasē (1945—1949). No 1940. gada — spēlējošais treneris, pēc tam pievērsās trenera un sporta organizatora darbam. Kopā astoņas reizes kļuvis par Latvijas čempionu Rīgas "Starta" (1933, 1938, 1943, 1944) un "Daugavas" (1945—1948) sastāvā.
Trenera karjera
No 1949. līdz 1958. gadam A. Krauklis organizēja un vadīja basketbola komandu Rīgas "Spartaks" (1953. gadā īslaicīgi vadīja arī Rīgas ASK). 1958. gadā uz "Spartaka" bāzes izveidoja meistarkomandu Rīgas VEF, ar kuru bija saistīts līdz 1975. gadam. Kā VEF galvenais treneris izcīnījis PSRS čempionāta bronzas medaļas 1960. gadā. Trenējis arī Latvijas PSR izlasi (20 spēles), ar kuru izcīnījis godalgotas vietas PSRS Tautu spartakiādēs. Saņēmis PSRS Nopelniem bagātā trenera goda nosaukumu.
Pēc tam 25 gadus strādāja jaunatnes basketbolā, kā VEF Bērnu un jaunatnes sporta skolas treneris. Šī sporta skola mūsdienās ir nosaukta trenera A. Kraukļa vārdā. Katru gadu Rīgā tiek organizēts starptautisks Alfrēda Kraukļa piemiņas turnīrs basketbolā jauniešiem.
Taijo Teniste
Taijo Teniste (et, dzimis ) ir Igaunijas futbolists, spēlē labās malas aizsarga pozīcijā, pārstāv Igaunijas futbola izlasi. Kopš 2021. gada Teniste pārstāv Igaunijas Meistarlīgas komandu Tartu "Tammeka".
Iepriekš Teniste ir spēlējis Igaunijas komandā Levadia un Norvēģijas komandās Sogndal un Brann.
Igaunijas futbola izlases rindās debitējis 2007. gadā.
Expobank
AS Expobank ir Latvijas banka. Tā ir dibināta 1991. gadā. Banka pieder Latvijas uzņēmumam Signet Bank.
Vēsture
Banka tika dibināta 1991. gada 6. decembrī ar nosaukumu AS Latvijas tirdzniecības komercbanka, Rīga "TIRDZNIECĪBAS BANKA". 1993. gada 29. aprīlī tā tika pārdēvēta par AS, Rīga "LATVIJAS TIRDZNIECĪBAS KOMERCBANKA". 1994. gada 13. decembrī bankai tika mainīts nosaukums uz AS "Latvijas tirdzniecības banka". 2009. gada 24. aprīlī tā ieguva nosaukumu AS LTB Bank. 2010. gadā tika atvērta filiāle Kipras Republikā.
2012. gada februārī par LTB Bank vienīgo īpašnieku kļuva Krievijas uzņēmējs Igors Kims, kurš agrāk bija arī bankas līdzšinējā īpašnieka MDM Bank akcionārs. 2012. gada 28. aprīlī banka tika pārdēvēta par AS Expobank. 2014. gadā tika atvērta pārstāvniecība Honkongā. Saskaņā ar 2015. gada finanšu pārskatu tīrā peļņa bija 15,390 tūkstoši eiro. Bankas kapitāla pietiekamības rādītājs 2015. gada 31. decembrī bija 44,73 % un likviditātes rādītājs — 108 %.
2021. gada 30. septembrī Expobank aktīvi bija 86,117 miljonu eiro apmērā, un tā pēc aktīvu apmēra bija mazākā banka Latvijā. 2022. gada 16. februārī tika paziņots, ka Igors Kims ir pārdevis Expobank kapitāldaļas Latvijas uzņēmumam Signet Bank. 11. jūlijā tika paziņots, ka Finanšu un kapitāla tirgus komisija ir atļāvusi Signet Bank un Expobank apvienošanos, un turpmāk tās darbosies kā viena kredītiestāde ar Signet Bank zīmolu, vēlāk mājaslapa novirzīta uz Signet Bank.
Sergejs Revins
Sergejs Revins (Сергей Николаевич Ревин, dzimis ) ir Krievijas kosmonauts, inženieris.
Pirmo kosmisko lidojumu Revins veica 2012. gadā no maija līdz septembrim kā kosmosa kuģa Sojuz TMA-04M, SKS 31. un 32. ekspedīcijas bortinženieris.
Sergejam Revinam ar prezidenta pavēli piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".
Baker
Baker (lv, maiznieks) ir izplatīts senangļu (anglosakšu) izcelsmes uzvārds. No Anglijas uzvārds izplatījies uz kaimiņzemēm, piemēram, Velsu, Skotiju un Īriju, kā arī uz angliski runājošajiem apgabaliem Amerikā un Okeānijā, kur tas arī ir ļoti izplatīts. Baker gēlu forma Skotijā un Īrijā ir Mac a'Bhacstair. Uzvārds ir profesijas nosaukums, kas cēlies 8. gadsimtā pirms mūsu ēras no vārda: baker (beķeris). No vidusangļu vārdiem bakere un senangļu valodas bæcere, kas ir atvasinājums no bacan un nozīmē "karstumā izžūt". Šī uzvārda īpašnieks varēja būt ne tikai maizes cepējs. Ar šo vārdu apzīmēja arī tos, kas kaut kādā veidā bija saistīti ar cepšanu, tostarp koplietošanas krāsns īpašnieku nabadzīgākās kopienās. Vārda sievišķā forma ir Baxter (Bakstere), kas biežāk sastopama Skotijā. Vācu vārda forma ir Bäcker.
Vārds Beker sastopams daudzās atsaucēs, un laiku pa laikam vienas ģimenes ietvaros uzvārdam sastopams dažāds pieraksts, gan Baker, gan Bakere. Skrīveri un baznīcas amatpersonas pierakstīja vārdu tā, kā tas izklausījās, un bieži vien rakstība mainījās pat paša cilvēka dzīves laikā. Uzvārds Baker Lielbritānijā ienāca kopā ar anglosakšiem, kuri pēc tradicionāliem uzskatiem tur apmetās uz dzīvi no mūsu ēras 5. gadsimta, lai gan ģermāņu kopienas Lielbritānijā jau bija labi izveidotas jau ilgi pirms šī laika.
Baker var būt:
Nīcas iela (Rīga)
Nīcas iela ir Rīgas iela Kurzemes rajonā, Imantā. Nīcas iela sākas krustojumā ar Slokas ielu un Mellužu ielu, un beidzas kā strupceļš teritorijā aiz bijušās radio rūpnīcas "Radiotehnika" (savienojums gājējiem ar Sārnates ielu). Kopējais ielas garums ir 800 metri, tā sastāv no 2 braukšanas joslām ar asfalta segumu. Nīcas ielā lielākoties ir saimnieciska rakstura apbūve (garāžas), neapbūvēta teritorija, tostarp gar dzelzceļa līniju, kā arī savrupmāju apbūve ielas beigu galā. Nīcas iela iet paralēli dzelzceļa līnijai Zasulauks (Rīga)—Bolderāja.
Nīcas iela Rīgas ielu sarakstos atrodama no 1932. gada ar tagadējo nosaukumu. Nosaukta pagasta centra Dienvidkurzemes novadā — Nīcas — vārdā.
Ielu savienojumi
Nīcas iela ir savienota ar šādām ielām:
Ķenguru sala
Ķenguru sala (en) ir sala Lielajā Austrālijas līcī, trešā lielākā Austrālijai piederošā sala aiz Tasmānijas un Melvila salas. Sala atrodas Dienvidaustrālijas štatā, 112 km no Adelaidas.
Šo teritoriju sākotnēji apdzīvoja aborigēni, bet pirms vairākiem tūkstošiem gadu, kad jūras līmeņa celšanās dēļ sala atdalījās no kontinenta, viņi to pameta. 19. gadsimtā salu sāka apdzīvot roņu un vaļu mednieki.
Salas ekonomiku veido lauksaimniecība, omāru zvejniecība un tūrisms. Salas lielākā pilsēta ir Kingskota. Ķenguru salā ir saglabājušās vairākas endēmiskas un retas sugas.
Ziemeļu Vei dinastija
Ziemeļu Vei dinastija, ilgstošākā un spēcīgākā no Ziemeļu un Dienvidu dinastiju perioda ziemeļu dinastijām, kas pastāvēja no 386. gadam līdz 535. gadam. Dinastiju nodibināja tjurku vai mongoļu izcelsmes šanbei tautas Tuoba klans, kuru ķīnieši uzskatīja par barbariem. Tuoba iekaroja vājās Ziemeļķīnas valstiņas un pēc teritorijas iekarošanas Šaņsji provincē pieņēma senās ķīniešu Vei dinastijas nosaukumu. Pēc tam viņi iekaroja teritorijas Hebei, Henaņas, Šaaņsji, Gaņsu provincēs un Mandžūrijā. Lai izbeigtu uzbrukumus no ziemeļu nomadu ciltīm, Ziemeļu Vei 429. gadā iebruka Mongolijā un 439. gadā apvienoja visu Ziemeļķīnu vienā valstī. Lai arī Ziemeļu Vei bija militāri spēcīga dinastija, tai nebija nekādu zināšanu par valsts pārvaldi, tāpēc administratīvais aparāts tika atstāts ķīniešu rokās. Kareivīgie nomadi kļuva par zemniekiem un aizvien vairāk pārņēma daudz augstāko ķīniešu kultūru un budismu. 495. gadā Ziemeļu Vei pārcēla savu galvaspilsētu uz seno ķīniešu galvaspilsētu Luojaņu, kas iezīmēja vēl straujāku ķīniešu kultūras un paražu pārņemšanu Vei aristokrātijā. Laika gaitā pat tika aizliegta Tuoba valoda un tautas tērpi. Šis process noveda pie aristokrātijas atsvešināšanās no armijas, kas joprojām nedrošajos ziemeļu pierobežas rajonos saglabāja nomadu paražas. 523. gadā ziemeļu garnizonos sākās armijas sacelšanās, kas pierima pēc tam, kad 528. gadā Huanhe upē tika noslīcināta imperatora ģimene un 2000 galminieki. Dumpinieku ģenerālis Erzhu Rong pārņēma reālo varu, līdz 530. gadā viņu nogalināja pēc imperatora pavēles. Šī slepkavība atsāka pilsoņu karu, kura rezultātā Ziemeļu Vei dinastijas valsts sašķēlās Austrumu Vei (534.-550.) un Rietumu Vei (535.-556.) valstīs, pēc kuru sabrukuma izveidojās jaunā Sui dinastija.
Ekonomika
Ziemeļu Vei dinastijas kontrole pār valsts ziemeļiem nodrošināja netraucētu tirdzniecību ar Centrālāziju, turpinājās arī aktīva tirdzniecība ar Ķīnas dienvidiem. Valstī tika īstenota zemes reforma un iedzīvotāju pārvietošana uz zemēm, kuras bija pametuši uz dienvidiem aizbēgušie aristokrāti un zemnieki. Dinastijas pirmā imperatora Daovudi valdīšanas laikā (386.-409.) šādi tika pārvietoti ap 460 000 zemnieku un amatnieku. 486. gadā tika ieviesta jauna zemes īpašuma reforma, kuras modeli pārņēma arī sekojošās dinastijas. Visa zeme tika pasludināta par imperatora īpašumu, kurš katram valsts vīrietim piešķīra zemes gabalu. Pēc šī īpašnieka nāves zeme atgriezās imperatora īpašumā, kurš izlēma, kam nākamajam to piešķirt.
Reliģija
Ziemeļu Vei dinastijas laikā par valsts reliģiju kļuva budisms, kas bija pretējs tradicionālajām ķīniešu reliģijām daoismam un konfuciānismam. Tika izveidota budistu reliģiskā hierarhija, kurā valdnieks iecēla augstāko budistu mūku. Augošie budistu klosteri samazināja valsts nodokļu ieņēmumus un vienlaikus, prasīja valsts atbalstu. Imperatora Taivudi valdīšanas laikā (424.-452.) par galveno reliģiju tika pasludināts daoisms. 438. gadā tika ierobežotas budistu klosteru privilēģijas, un laikā no 446. līdz 452. gadam pret budistiem tika īstenota īsta terora politika – budistu mūkus un mūķenes sodīja ar nāvi, klosterus un mākslas darbu izpostīja. Taču jau nākamā imperatora laikā terors beidzās un ar valsts atbalstu budisms atkal kļuva par vadošo reliģiju; tiek celti grezni tempļi, klintīs izcirstas milzīgas Budas statujas.
Donegolas grāfiste
Donegolas grāfiste (en, ga) ir grāfiste Īrijā, Olsteras provincē. Tā atrodas vistālāk Īrijas salas ziemeļos un tai ir viena no garākajām piekrastēm Īrijā. Donegolas grāfistes pārvaldes centrs atrodas Lifordā. grāfistē dzīvoja 166 321 iedzīvotājs.
Donegolas grāfiste robežojas ar Atlantijas okeānu no ziemeļiem un rietumiem, ar Litrimas grāfisti no dienvidiem un ar Ziemeļīriju no austrumiem.
Etimoloģija
Donegolas grāfiste ir nosaukta Donegolas pilsētas vārdā (no ga "ārzemnieku forts").
Ģeogrāfija
Donegolas grāfistes kopējā platība ir 4860 km². Donegolas grāfiste atrodas Īrijas ziemeļrietumos. Tā atrodas vistālāk Īrijas salas ziemeļos. Tai ir viena no garākajām piekrastēm Īrijā. Lieluma un platības ziņā tā ir lielākā grāfiste Olsterā un ceturtā lielākā grāfiste visā Īrijā. Unikāli, ka Donegolas grāfistei ir neliela robeža tikai ar vienu citu grāfisti Īrijas Republikā — Litrimas grāfisti. Lielākā daļa tās sauszemes robežas (93%) ir kopīga ar trijām Ziemeļīrijas grāfistēm: Tirones grāfiste, Londonderi grāfiste un Fermenas grāfiste. Šīs ģeogrāfiskās izolācijas dēļ no pārējās Republikas Donegolas iedzīvotāji ir saglabājuši savu kultūras identitāti.
Palau prezidentu uzskaitījums
Šajā uzskaitījumā apkopoti Palau prezidenti kopš 1981. gada, kad tā ieguva neatkarību no ASV.
Jānis Celms
Jānis Celms (1895—1960) bija latviešu inženieris, pedagogs un valsts ierēdnis, Skolu departamenta direktors (1939—1940). Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1895. gada 19. martā Skrīveru pagasta "Pukutu" mājās. Mācījās Suntažu pagastskolā, Rīgas pilsētas reālskolā (beidza 1913). Uzsāka studijas Rīgas Politehniskajā institūtā, Pirmā pasaules kara laikā 1916. gada martā iesaukts Krievijas impērijas armijā, beidza karaskolu, piedalījās Pirmā pasaules kara (1916—1918) un Latvijas brīvības cīņās (1918—1920). Kā Atsevišķās studentu rotas leitnants piedalījies kaujās Kurzemē un Zemgalē, izcēlās kaujā pie Skrundas 1919. gada 3. martā.
Veserova
Veserova ir ciems Zvirgzdenes pagastā, Ciblas novadā. Atrodas 273 km attālumā no Rīgas Rūbežneicas upes krastos.
Jānis Celms
Dzīvesgājums
Otrā pasaules kara beigās 1944. gadā devās trimdā uz Vāciju, kur bija skolotājs latviešu bēgļu nometnēs, bija Latviešu Centrālās Padomes Izglītības nozares vadītājs (1946—1948) un Latviešu Nacionālās Padomes prezidija priekšsēdis. Vēlāk pārcēlās uz dzīvi ASV, dzīvoja Oregonas štatā. Miris 1967. gada 30. decembrī Portlendā, apbedīts Rožu kapos.
Veserova
Ciema apkārtnē atrodas ūdenstilpes Seļekovas ezers, Iļzeits, Ūtičovas ezers, Veserovas ezers.
Ziemeļu un Dienvidu dinastijas
Ziemeļu un Dienvidu dinastijas ir posms Ķīnas vēsturē no 420. līdz 589. gadam, kas sākās pēc tam kad dienvidos sabruka Dzjiņu dinastija, bet ziemeļos par varu cīnijās jaunās barbaru dinastijas. Šis laiks ir nestabilā Sešu dinastiju laika (220.-589.) beigu posms.
Lai arī Ķīnu plosīja politiskie un militārie konflikti, šajā laikā Ķīnas kultūra sasniedza jaunas virsotnes. Ta kā Ķīnas dienvidi attīstīja sakarus ar mūsdienu Vjetnamā un Kambodžā esošajām valstīm, Ķīnā ienāca Indijas kultūra, valstī izplatījās Mahājānas budisms un daoisms. Šajā laikā notika ievērojama haņu migrācija uz teritorijām dienvidos no Jandzi upes, arī ziemeļu teritorijās ienākušie barbari pieņēma ķīniešu kultūru.
Peteri Orpo
Anti Peteri Orpo (Antti Petteri Orpo; dzimis 1969. gada 3. novembrī) ir Somijas politiķis. Kopš 2023. gada 20. jūnija viņš ir Somijas premjerministrs. Kopš 2016. gada viņš ir Nacionālās koalīcijas partijas priekšsēdētājs. Orpo ir bijis Somijas parlamenta Eduskuntas priekšsēdētējs, premjerministra vietnieks, finanšu ministrs, iekšlietu ministrs, lauksaimniecības un mežu ministrs.
Ziemeļu un Dienvidu dinastijas
Ziemeļu dinastijas
Par Ziemeļu dinastiju perioda sākumu uzskata 439. gadu, kad Ziemeļu Vei iekaroja Ziemeļu Lian dinastijas valsti, tādējādi apvienojot ziemeļus vienā valstī. Pēc Piecu Barbaru sacelšanās radušās daudzās valstiņas pakāpeniski iekaroja un 386. gadā apvienoja Ziemeļu Vei dinastijas valsts (386.-535.), kas vēlāk sašķēlās Austrumu Vei (534.-550.) un Rietumu Vei (535.-556.) valstīs. Ziemeļu Vei dinastiju izveidoja tjurku un mongoļu priekšteči šanbei (xianbei).
Peteri Orpo
Dzīves sākumposms un izglītība
Peteri Orpo piedzima 1969. gada 3. novembrī Keilie pašvaldībā. Viņa tēvs bija politiķis, Nacionālās koalīcijas partijas biedrs.
Ziemeļu un Dienvidu dinastijas
Ziemeļu dinastijas
Austrumu Vei dinastijai sekoja Ziemeļu Cji dinastija (550.-577.). Rietumu Vei dinastijai sekoja Ziemeļu Džou (557.-581.) dinastija, kurai sekoja Sui dinastija.
Peteri Orpo
Dzīves sākumposms un izglītība
Orpo 1989. gadā pabeidza Sekiles vidusskolu. Studijas Turku Universitātē viņš uzsāka 1990. gadā, un 2002. gadā ieguva maģistra grādu politikas zinātnēs. Viņš specializējās ekonomikā un rakstīja diplomdarbu par tēmu "Pašvaldību pakalpojumu sniegšanas pamati un to reorganizācija".
Ziemeļu un Dienvidu dinastijas
Dienvidu dinastijas
Dienvidos viena otrai sekoja virkne īslaicīgu dinastiju kuras dibināja ģenerāļi, kas mācēja sagrābt varu, bet kuru pēcnācējiem neizdevās to noturēt. Pēc pēdējā Dzjiņu imperatora gāšanas izveidojās Dienvidu Sun (Liu Sun) dinastija (420.-479.) kam sekoja Dienvidu Cji (479.-502.), Lian (502.-557.), Rietumu Lian (555.-587.) un Čeņ (557.-589.) dinastijas, kurās bieži mainījās valdnieki, katrā dinastijā to bija no 5-8. Visām dienvidu dinastijām, izņemot Lian, galvaspilsēta bija Naņdzjina. Par veiksmīgāko var uzskatīt Lian dinastijas dibinātāja, imperatora Sjao Jaņa (Vudi) (502.-549.) valdīšanas laiku.
Vājā Čeņ dinastija nespēja pretoties ziemeļu valdnieka Jan Dzjana uzbrukumam un Ķīnu apvienoja jaunā Sui dinastija.
Peteri Orpo
Dzīves sākumposms un izglītība
Studiju laikā Peteri Orpo bija Turku Universitātes Studentu savienības (TYY) ģenerālsekretārs (1994 — 1996) un Somijas Studentu savienības (SYL) ģenerālsekretārs (1997 — 1998).
Politiskās karjeras sākums
No 1998. līdz 2001. gadam Orpo strādāja par Nacionālās koalīcijas partijas Īstā Somijas nodaļas izpilddirektoru. No 2002. līdz 2003. gadam viņš bija iekšlietu ministra Ville Itele īpašais palīgs. No 2005. līdz 2007. gadam viņš strādāja Turku Pieaugušo izglītības centrā par biznesa pakalpojumu direktoru.
Parlamenta deputāts
2007. gadā Peteri Orpo ievēlēja Eduskuntā (parlamentā), saņemot 6069 balsis. Vēlēšanu laikā viņš bija Koalīcijas partijas parlamentārās grupas trešais priekšsēdētāja vietnieks. Viņš bija pirmais jaunievēlētais parlamenta deputāts vēsturē, kurš vadīja Koalīcijas partijas parlamentāro grupu.
2011. gada Eduskuntas vēlēšanās Orpo tika ievēlēts uz otro termiņu, saņemot balsu. 2011. gada jūnijā viņš bija Koalīcijas partijas parlamentārās grupas otrais priekšsēdētāja vietnieks, līdz 2012. gada novembrī tika ievēlēts par grupas priekšsēdētāju, nomainot Janu Vapāvuori, kurš kļuva par ekonomikas ministru.
Sipiles valdībā
2015. gada parlamenta vēlēšanās Peteri Orpo saņēma balsis (otrais lielākais balsu skaitu Īstās Somijas vēlēšanu apgabalā. Pēc vēlēšanām valdību izveidoja Centra partija, Somu parija un Koalīcijas partija. 29. maijā Orpo kļuva par iekšlietu ministru Juhas Sipiles valdībā.
2015. gada rudenī Iekšlietu ministrijas kompetencē nonāca Eiropas bēgļu krīzes risināšana. Orpo vispirms paziņoja, ka robežas nevar slēgt, bet vēlāk sacīja, ka Somija varētu apsvērt robežu slēgšanu, ja netiks rasts Eiropas risinājums krīzei.
Pēc vēlēšanām Koalīcijas partija un Peteri Orpo tika kritizēti par izglītības jomas solījuma nepildīšanu. Pirms parlamenta vēlēšanām Orpo un Koalīcijas partija bija solījusi nesamazināt izglītības finansējumu. Sipiles valdība tomēr nolēma samazināt izglītībai simtiem miljonu eiro.
Koalīcijas partijas priekšsēdētājs
2017. gada jūnijā premjerministrs Juha Sipile un Peteri Orpo paziņoja, ka vairs nevar sadarboties ar savas partijas trešo koalīcijas partneri Somu partiju, atsaucoties uz atšķirībām pamatvērtībās un imigrācijas un ES politikas jautājumos. Gan Sipilem, gan Orpo uz spēles bija liktas būtiskas veselības aprūpes un pašvaldību reformas, kas bija svarīgas viņu plānā sabalansēt valsts finanses. Orpo pildīja finanšu ministra pienākumus līdz Anti Rinnes valdības izveidošanai 2019. gada 6. jūnijā.
Opozīcijā
2019. gada decembrī Orpo mēģināja panākt neuzticības balsojumu sociāldemokrāta Anti Rinnes valdībai, kas izraisītu jaunas vēlēšanas, kurās Orpo cerēja uzvarēt. Pašreizējā valdība tika apsūdzēta par nepareizu rīcību, reaģējot uz problēmām darba tirgū. Vēlāk premjerministrs Anti Rinne atkāpās no amata, bet Centra partijas priekšsēdētāja Katri Kulmuni publiski atteicās pievienoties Nacionālās koalīcijas partijas plānam rīkot priekšlaicīgas vēlēšanas.
2020. gada septembrī Pori notikušajā konventā Orpo tika vienbalsīgi ievēlēts par Koalīcijas partijas priekšsēdētāju līdz 2022. gada konventam. 2022. gada jūnijā Kalajoki notikušajā konventā Orpo atkal tika vienbalsīgi ievēlēts par Koalīcijas partijas priekšsēdētāju.
Kad 2022. gada pavasarī nomira parlamenta Aizsardzības komitejas priekšsēdētājs Ilka Kanerva, Koalīcijas partijas parlamentārā grupa ierosināja Orpo par viņa pēcteci. 2022. gada 22. aprīlī Peteri Orpo tika ievēlēts par komitejas locekli, un komiteja ievēlēja viņu par savu priekšsēdētāju 26. aprīlī.
Premjerministrs
2023. gada 20. jūnijā Peteri Orpo kļuva par Somijas premjerministru, nomainot Sannu Marinu.
Vilems Defo
Vilems Defo (en; dzimis ) ir amerikāņu kinoaktieris. Viņš ir piedalījies tādās filmās kā "Antikrists", "Zirnekļcilvēks" (Normana Osborna lomā) un "Meklējot Nemo".
Sūbri
Sūbri ir ciems Valkas novada Vijciema pagastā. Atrodas pagasta dienvidurietumos 6,4 km no pagasta centra Vijciema, 29,1 km no novada centra Valkas un 149,8 km no Rīgas.
Apdzīvotā vieta atrodas netālu no autoceļa P24 (Smiltene—Valka), Vijas upes labajā krastā.
Valdaiķi
Valdaiķi ir ciems Jēkabpils novada Aknīstes pagastā. Atrodas pagasta dienvidu daļā 4 km no pagasta centra Aknīstes un 155 km no Rīgas.
Apdzīvotā vieta atrodas starp autoceļu P73 un Dienvidsusēju.
Ašrafs Hakīmi
Ašrafs Hakīmi (ar; dzimis ) ir Marokas futbolists, aizsargs. Kopš 2021. gada Hakīmi pārstāv Francijas Ligue 1 komandu Paris Saint-Germain.
Sasniegumi
Real Madrid
Borussia Dortmund
Inter Milan
Kurzemes ofensīva
Kurzemes ofensīva bija Vācijas Impērijas karaspēka Pirmā pasaules kara uzbrukuma operācija no 1915. gada 26. aprīļa līdz 26. septembrim. Vācijas Nemunas armija Krievijas karaspēka Lielās atkāpšanās laikā ieņēma Kauņas guberņu un gandrīz visu Kurzemes guberņu un Viļņas guberņas rietumu daļu. Ofensīvas ietvaros notika arī kauja par Rīgas jūras līci.
Pirms ofensīvas
1915. gada aprīļa vidū Vācijas Impērijas ģenerālštāba priekšnieks kājnieku ģenerālis Erihs fon Falkenhains pavēlēja Austrumu frontes pavēlniekam feldmaršalam Paulam fon Hindenburgam sagatavot otršķirīgas nozīmes uzbrukumu, lai samazinātu krievu spēkus Galīcijā, galvenajā gaidāmās Gorlices-Tarnovas ofensīvas uzbrukuma zonā. Hindenburgs un viņa štāba priekšnieks generālleitnants Erihs Lūdendorfs izlēma to panākt ar uzbrukumu vāji aizsargātajā Kurzemē, kas atradās tiešā Austrumprūsijas robežu tuvumā. Lielākais krievu aizsardzības punkts šajā reģionā bija Kauņas cietoksnis. Lūdendorfs uzbrukumam atvēlēja 12 divīzijas, 7 no kurām bija kavalērijas divīzijas, tā nodrošinot ātra uzbrukuma iespēju. Sākotnēji nosaukta par Lauenšteina armijas grupu, tās komandiera ģenerālleitnanta Oto fon Leuenšteina vārdā, vēlāk nosaukta par Nemunas armiju (Niemenarmee). Sākotnējās krievu sakāves šo nelielo flanga uzbrukumu drīz pārvērta nopietnā ofensīvā. Krievijas Ziemeļrietumu frontes komandieris ģenerālis Mihails Aleksejevs pirms uzbrukuma neuzskatīja Baltijas guberņu aizsardzību par svarīgu, un papildus kareivjus nosūtīja tikai tāpēc, lai samazinātu teritorijas zaudējumus un nosargātu Rīgu. Pakāpeniski krievu spēki šeit pieauga līdz 18 divīzijām, no kurām puse bija kājnieku un otra puse kavalērijas divīzijas.
Pirmais Vācijas uzbrukums
1915. gada aprīļa beigās Vācijas Impērijas karaspēks uzsāka pēkšņu ofensīvu Jelgavas un Rīgas virzienā. Krievijas Impērijas karaspēka sastāvā bija arī divi no Daugavgrīvas cietokšņa zemessargu darba rotām saformēti bataljoni, kuru kareivju un virsnieku lielākā daļa bija latvieši. Pirmajā kauju dienā, 27. aprīlī 1. Daugavgrīvas latviešu zemessargu bataljona pozīcijām uzbruka vācu kavalērijas divīzija, kas piespieda bataljonu atkāpties līdz Jelgavai, kur tas ieņēma aizsardzības pozīcijas starp Driksu un Dobeles šoseju. 2. un 3. maija kaujās par Jelgavu latviešu zemessargi atvairīja vairākus pastiprinātās vācu 45. kavalērijas brigādes uzbrukumus, palīdzot nosargāt Jelgavu. Citas Krievijas karaspēja vienības atsita Vācijas 6. kavalērijas divīzijas uzbrukumu Ruļļu kalna apkārtnē. 4. maijā Krievijas Impērijas karaspēks pārgāja pretuzbrukumā un padzina vāciešus no Jelgavas pievārtes. 1915. gada Jelgavas kaujā krita 57 Daugavgrīvas bataljona zemessargi, vēl 155 karavīri tika ievainoti.
Krievu karaflote mēģināja organizēt arī Liepājas Karostas aizsardzību, taču pilsēta krita 8. maijā. Izvēršoties vācu uzbrukumam, krievi 9. jūnijā veica neveiksmīgu pretuzbrukumu pie Šauļiem pēc kura vāciešiem bija izvēle – uzbrukt Rīgai vai Kauņai, kuru aizsardzību Aleksejevs strauji pastiprināja. Krievu spēki palika pie šīm svarīgajām pilsētām, vāji aizsargājot pārējo Lietuvas un Latvijas teritoriju, kur vācieši turpināja veiksmīgu uzbrukumu līdz pat jūnija vidum.